<classify> BADI MCHOMOLO, DAR ES SALAAM DO or DIE ni ujumbeambao utatumika leo kwa kila timu kuelekea michezo ya mwisho ya Klabu BingwaAfrika hatua ya 16 bora. Kwenye Uwanja wa Taifajijini Dar es Salaam patakuwa hapatoshi, huku Simba SC wakishuka dimbani nakuwakaribisha wapinzani wao, AS Vita Club kutoka nchini Kongo. Hakuna anayehitaji sarekwenye michezo hiyo, hivyo lazima tushuhudie ushindani wa hali ya juu kuanzianje hadi ndani ya uwanja. Leo Simba watakuwauwanjani, huku wakiwa na kumbukumbu ya kichapo cha mabao 5-0, walichokipatakatika mchezo wa awali dhidi ya wapinzani hao nchini Kongo. Kuelekea mchezo waSimba, wachambuzi mbalimbali wameuelezea mchezo huo juu ya vitu gani vifanyikeili kuweza kuipeperusha vema bendera ya timu hiyo. Haya ni baadhi ya mamboambayo Simba SC wakiweza kuyaweka sawa, basi AS Vita Club hawawezi kutokakwenye uwanja wa Taifa leo. Ulinzi Simba SC wanatakiwa kuhakikishawanaweka ulinzi wa kutosha kwa wapinzani wao katika kipindi chote cha dakika90, hata kama mpinzani hana mpira. Kwa kufanya hivyo,wataweza kuwanyima nafasi wapinzani hao kutengeneza mipira ya hatari kamawalivyofanya mchezo wao wa awali. Ulinzi kila idara ukiwaimara wataweza kupunguza kasi ya wapinzani wao, kikubwa kwa Simba si kulipakipigo cha mabao matano, ila cha kukiangalia ni ushindi wa aina yoyote, kikubwani pointi tatu ambazo zitawafanya wavuke na kuingia hatua ya robo fainali. Uwepo wa Erasto Nyonindani ya kikosi cha Simba unaweza kuongeza uimara katika safu hiyo ya ulinzikutokana na uzoefu wake, japokuwa amekuwa nje ya uwanja kwa muda. Beki wa kati, PascalWawa, anatakiwa kuwa makini kwa kuweka ukuta wake sawa sawa, mchezaji huyoamekuwa akijiamini sana na kumfanya wakati mwingine asogee mbele kwa ajili yakwenda kushambulia, kitu ambacho kinaweza kuigharimu timu. Wasibweteke uwanja kujaa Siku zote shabikianadaiwa kuwa mchezaji wa 12, lakini hiyo inatokana na idadi kubwa ya mashabikiambao watajitokeza kuwasapoti wachezaji wao. Ni wazi kwamba, kunaasilimia kubwa ya mashabiki wa Simba SC kujitokeza kwa wingi kwa ajili ya kuipanguvu timu yao, tofauti na wale wa AS Vita, ambao watafunga safari kutokanchini Kongo. Nguvu kutoka kwamashabiki waliojitokeza inawafanya wachezaji kuwa na furaha na kujiamini,lakini hilo si la kulitegemea sana, kujaa kwa mashabiki wa Simba uwanjani kusiwetegemeo sana, kikubwa ambacho wachezaji wanatakiwa kukiangalia ni kuhakikisha wanaipiganiatimu na mashabiki hao waliojitokeza. Kumiliki mpira Timu yoyote ambayo inauwezo mkubwa wa kumiliki mchezo inapewa nafasi kubwa ya kufanya vizuri ndani yadakika 90 kwa kuweza kupata matokeo. Hivyo Simba wanatakiwakuhakikisha wanaweza kumiliki mchezo huo kwa kipindi chote, hasa katika safu yakiungo ambayo AS Vita wanaitegemea kwa kuanzisha mashambulizi yao. Sina wasiwasi sana naubora wa safu ya kiungo ya Simba, lakini kumkosa kiungo imara wa timu hiyo,Jonas Mkude kutokana na kutumikia kadi za njano kunaweza kukaifanya safu hiyoikapwaya. Lakini kwa kuwa Simbaina wachezaji wengi wenye kucheza nafasi hiyo, ninaamini Kocha Mkuu, PatrickAussems na benchi lake la ufundi wameliona hilo na wamejipanga kwa kulifanyiakazi, hivyo wataweza kuliziba pengo hilo. Kazi kubwa ya viungoiwe ni kupunguza makali ya wapinzani pamoja na kuweza kuunganisha safu yaulinzi na ushambuliaji, huku wachezaji kama Clatous Chama awe na jukumu lakupiga pasi za mwisho kwa washambuliaji na akipata nafasi anyooshe msuli kwakujaribu kupiga mashuti ya mbali ya kulenga lango. Mipira ya kona Mchezo wa awali ambaoSimba waliupoteza kwa mabao matano, baadhi ya mabao hayo yalitokana na mipiraya kona ambapo walinzi wa Simba walionekana kukosa umakini wa mipira hiyo. Wachezaji wa AS VitaClub ni wazuri kwa mipira hiyo na ile ya adhabu katika eneo la hatari, hivyoSimba wanatakiwa kuhakikisha wanakuwa makini na matukio hayo kwa kuwakabawapinzani kila sekunde, kwa kuwa ni warefu, hivyo wasipate nafasi ya kufanyamaandalizi wakiwa kwenye eneo la hatari. Ninaamini kocha huyo waSimba, Patrick Aussems, aliyaona makosa ambayo waliyafanya wachezaji wakekwenye mchezo ule wa Kongo na kuyafanyia kazi makosa waliyoyafanya. Mlinda mlango Kipa namba moja waSimba SC, Aishi Manula, awe mstari wa mbele kuhakikisha anawapanga wachezajiwake kila wakati ili waweze kuwa bora kwa kuwazuia wapinzani wasiwe na madhara. Kipa ni mchezaji wapekee ambaye anaweza kuutazama mchezo wote na kuwaangalia wachezaji jinsiwalivyojipanga, hivyo awe anajitahidi kuwakumbusha wachezaji wake palewanapojisahau kutekeleza majukumu yao. Kila mchezaji anapaswakutekeleza majukumu yake, lakini kuna wakati anashindwa kufanya hivyo kutokanana kuchanganyikiwa na ukubwa wa mchezo wenyewe. Washambuliaji Hakuna shaka katikaubora wa washambuliaji wa Simba, Medie Kagere, John Bocco na Emmanuel Okwi,wamekuwa kwenye kiwango cha hali ya juu pale wanapopata nafasi ya kuwa pamojakatika safu ya ushambuliaji. Kasi yao imekuwaikifanya vizuri siku hadi siku, hivyo ni jukumu lao kuhakikisha mashabiki waSimba na Watanzania kwa ujumla wanaifanya wikiendi hii kuwa ya furaha kwaoendapo wataweza kuipeleka timu hiyo katika hatua ya robo fainali. Kufa au kupona kunawezakuwafanya Simba SC wakautumia vizuri uwanja wa nyumbani mbele ya mashabiki zao. Huu ni mchezo ambao unawezakutengeneza historia mpya kabisa kwa baadhi ya wachezaji wa Simba endapowataipeleka robo fainali. Bocco, Manula, Nyoni, MohammedHussein, Mzamiru Yassin, Said Ndemla na wengine watakuwa na kitu cha kujakusimulia kwa wajukuu hapo baadaye endapo wataipeleka timu robo fainali ya BaraniAfrika. Miongoni mwa wachambuziwa masuala ya soka ndani ya nje ya nchi, Robert Ajwang, anaamini Simba wananafasi kubwa ya kuutumia vizuri uwanja wa nyumbani leo na kuwapa furahamashabiki endapo kila mchezaji ataamua kujitoa kwa kufa au kupona na kutimizamajukumu yao. Kila la heri Wekundu waMsimbazi, Simba SC kwa ajili ya faida ya soka la nchi. Hakuna kinachoshindikanaDo or Die Try.  <topic>: MICHEZO 